SUID-AFRIKAANSE RADIOLIGA NUUS VIR SONDAG 17 DESEMBER 
2017 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om 08:15 en 08:30 Sentraal Afrika Tyd onderskeidelik uit op HF sowel 
as op verskeie BHF- en UHF-herhalers. Die bulletin word deur ZSGJPL via 
Echolink herlei. `n Potgooi is ook beskikbaar op die Liga se web tuiste. 


'n Oudio opname sowel as `n teks weergawe kan van die Liga se webblad, 
www.sarl.org.za,afgelaai word, en jy kan ook daar inteken om nuwe bulletins 
per e-pos te ontvang. 


In die nuus vandag; 

OPNAME VAN TOESTELLE WAT STEURINGS VEROORSAAK 
OKTOBER RAE DOKUMENTE 

en 


LOGBOEK VAN DIE WÊRELD VOEG ONDERSTEUNING BY VIR DIE CO 
WAZ TOEKENNING 


Bly ingeskakel vir meer inligting oor hierdie en ander interessante nuusitems. 
OPNAME VAN TOESTELLE WAT STEURINGS VEROORSAAK 


Radio-amateurs word uitgenooi om bydraes te lewer tot 'n opname van toestelle 
in jou huis- en radiokamer wat stygings in die geraas vlak in die RF-spektrum 
kan veroorsaak. 


Tydens die sitting van die Internasionale Spesiale Komitee oor Radio Steurings 
(CISPR) [uitgespreek as cisper wat rym met die Engelse whisper] in Hangzhou, 
Sjina het die IARU `n vraag gestel of die toenemende aantal elektroniese toestelle 
in huishoudings behoorlik weerspieël word tydens die bepaling van perke vir 
enkel produkte. Die bestuurskomitee het die kwessie bespreek en tot die gevol- 
gtrekking gekom dat die aantal toestelle wat in `n sekere omgewing gebruik 
word, nie in die standaarde weerspieël word nie en dat die aantal toestelle wat 
in gebruik is, in sommige gevalle baie moeilik geskat kan word. 


Die bestuurskomitee het verder tot die gevolgtrekking gekom dat hierdie kwessie 
nie trivjiaal is nie en dat meer navorsing nodig is voordat enige konsep van 
aanpassing van perke om rekening te hou met veelvuldige steurings bronne in 
die limiet bepalingsproses ingesluit kan word. GISPR-lede word gevra om enige 
inligting te verskaf wat gebruik kan word om die impak op radio ontvangs te 
bepaal deur die toenemende aantal elektroniese toestelle wat gebruik word. 


Dit is wat die SARL wil hê jy moet doen is - Kyk in en om die huis en lys al die 
toestelle wat jy beskou as toestelle wat die bron van steurings op die radiospek- 


trum kan wees. Die volgende is 'n lys van moontlike probleem bronne: selfoon- 
laaiers, LED-ligte, krag besparende ligte, elektroniese fluoresserende ligte, bat- 
tery laaiers, elektriese tandeborsels, kragbanke, sonpanele en skakel modus krag- 
bronne. Doen dieselfde vir toestelle in jou radio kamer. 


Stuur die inligting na artoday@sarl.org.za voor 31 Desember 2017. Jy kan 'n 
verskil maak. 


OKTOBER RAE DOKUMENTE 


Die RAE-dokumentasie vir die suksesvolle kandidate van die Oktober 2017 RAE 
is aan die verskillende eksamensentrums regoor die land gepos. Van daar sal 
die dokumente beskikbaar gestel word aan die kandidate. Kontak asseblief jou 
eksamensentrum. 


NARS GESLUIT VIR DIE VAKANSIE 


Jy word daaraan herinner dat die Nasionale Amateurradiosentram op Vrydag 15 
Desember 2017 vir die Feesseisoen gesluit het. Die NARS sal weer op Maandag 
8 Januarie 2018 vir besigheid heropen. Vir enige dringende navrae in hierdie 
tydperk, kontak asseblief secretary@sarl.org.za. 


LOGBOEK VAN DIE WÊRELD VOEG ONDERSTEUNING BY VIR DIE CO 
WAZ TOEKENNING 


Deelnemers aan die Werk Alle Sones toekennings program van die CO-tydskrif 
sal binnekort die Logboek van die Wêreld (LoTW) stelsel van ARRL kan gebruik 
om aansoek te doen vir die WA Z-toekenning en sy endossemente, het die ARRL 
en CO op 14 Desember aangekondig. 


Amateur radio-operateurs sal in staat wees om LoTW logstate te gebruik om 
lyste van bevestigde kontakte te genereer wat vir WAZ-krediet ingedien moet 
word. Standard LoTW krediet fooie en afsonderlike CO@-toekennings gelde sal 
van toepassing wees. Implementering, dokumentasie en interne toetsing van die 
skakel tussen LoTW en WAZ is voltooi. Die ARRL en C@ vergader nou ʼn 
span eksterne beta-toetsers om te verseker dat die skakel gereed is vir wydver- 
spreide gebruik. `n Afsonderlike aankondiging sal gemaak word wanneer LoTW 
se ondersteuning vir CO WAZ vir almal beskikbaar is. 


LoTW het sedert 2012 die CO WPX Toekennings program ondersteun. Die 
“Worked All Zones” is die tweede oudste aktiewe amateur radio toekennings 
program, na die Internasionale Amateur Radio-unie se Werk Alle Kontinente 
(WAC) toekenning. 


Jy luister na `n nuusbulletin van die Suid-Afrikaanse Radioliga. 
KYK UIT VIR 50 MHZ SSSP DX OM DIE SOMERSONSTILSTAND 


Die somersonstilstand in die suidelike halfrond vind plaas op Donderdag 21 De- 
sember 2017. Wees op die uitkyk vir kortpad somersonstilstand voortplanting 
(SSSP) DX op 50 MHz `n paar dae voor, sowel as `n week of so na die spits 
van die somersonstilstand vir moontlike DX openinge. Nieu-Seeland het reeds 


gedurende hierdie tydperk Suid-Amerikaanse stasies gewerk. Suid-Afrikaners 
moet SSSP-openings in die oggend na Australië en Nieu-Seeland en in die namid- 
dag vir Brasiliaanse stasies soek. Wie sal die eerste ZS wees om `n SSSP-kontak 
te maak? 


NOU IS DIE TYD VIR SPORADIESE-E OPENING OP 50 MHz 


Onlangs is die eerste Sporadiese E-kontak gedurende die seisoen van Rio de 
Janeiro oor 2 000 km na die noordelike deel van Brasilië gemaak. Hou 'n oog 
op die verste 50 MHz bakens en onthou ook die `skip' afstand. Sporadiese-E 
openinge produseer baie sterk seine en kontakte kan selfs op lae krag gemaak 
word en hierdie sporadiese E-openinge piek gewoonlik in Januarie. 


UNIEKE KONTAK MET ZS9YOTA VIA ALLSTAR 46765 - AREDN 
NETWERK NODE OP 12 DESEMBER 2017 


Johan Terblanche, ZS1I, was verras om ZS9YOTA /mobiel oor die Amateur 
Radio Nood Data Network (AREDN) AllStar node, wat op `n Raspberry Pi 
werk, te hoor roep op 12 Desember. Johan het vinnig aan die AllStar node 
gekoppel via sy iPhone deur die Zoiper toepassing (VOIP) te gebruik. Kontak 
was gemaak met Chane Greeff, ZS4CG, 15 jaar oud van Sasolburg, 'n passasier in 
haar pa, Riaan, se motor terwyl Johan in sy sitkamer gesit het. Sy het Echolink 
gebruik op 'n selfoon met helder oudio. Hulle het lekker gesels en Johan het 
aan haar verduidelik dat hul gesprek gelyktydig op die AREDN AllStar 46765 
Node, Echolink 108551 Node asook op die AREDN Mosselbaai Network (ZS1I-4 
Node via 5,8 GHz) herlei word. Alles moderne tegnologie met die jong en die 
nie so jong radio amateur in gedagte. Chane het verduidelik dat die Desember 
YOTA Maand Gebeurtenis op jong mense gemik is wat belangstel in amateur 
radio of meer daaroor wil uitvind. Johan was hoogs beindruk met die bedryf 
prosedures van hierdie jong dame en het haar daaroor geprys. `n Groot nuwe 
moderne kontak met moderne tegnologie!! 


Ten slotte wil Johan graag al die jong en die nie so jong operateurs uitnooi om 
Jongmense op die Lug (ZS9YOTA) tydens Desember te ondersteun. Voel vry om 
enige van die volgende nodes te gebruik - Echolink node 108551 ZS1I-L; AlIStar 
node 46765 ZS1I-L en/of AREDN node zsli-4.local.mesh:8080/ (ZS1I-4 (Slegs 
toe gangbaar op 5,8 GHz)) Meer inligting op https://mosselbaymesh.co.za/ 


DIE 2018 SARL DAGBOEK VAN GEBEURE 


Die 2018 SARL Dagboek van Gebeure sal in PDF formaat beskikbaar wees vir 

aflaai vanaf Dinsdag 19 Desember 2017 vanaf www.sarl.org.za/public/SARLDiaryOfEvents.asp. 
Redakteurs van Klub Nuusbriewe wat `n afskrif van die dokument in MS Word 

wil hê, kan Dennis, ZS4BS by secretary@sarl.org.za kontak. 


JANUARIE MRK VERGADERING 


Nico van Rensburg, ZS6@L sal die gasspreker by die Magalies Radioklub se 
Januarie vergadering wees op 20 Januarie 2018. Die onderwerp is `n kort oorsig 
oor die TARU Streek 1 se rol in amateur radio. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak baie laag 
gaan bly. Daar is tans geen sonvlekke sigbaar nie. Diegene wat hul eie frekwen- 
sievoorspellings wil doen, kan `n verwagte effektiewe sonvlektelling van een vir 
die week gebruik. Amateurs kan goeie openinge op die 15 tot 30 m bande verwag. 
Besoek gerus die webtuiste spaceweather.sansa.org.za vir meer inligting. 


Kom ons loer nou na gebeure vir die volgende paar weke: 


26 Desember - sluitingsdatum vir artikels vir die Januarie Radio ZS 31 Desem- 
ber - sluitingsdatum vir jou insette vir die opname van toestelle wat steurings 
veroorsaak, stuur dit na artoday@sarl.org.za. Ook die einde van 2017 CO DX 
Marathon en YOTA maand 1 Januarie - begin van die ARRL Internasionale Ruit 
Jag en die 2018 CO DX Marathon & Januarie die NARS open vir besigheid 
20 Januarie - SDR-werkswinkel by die NARS 19 tot 21 Januarie - die PEARS 
Nasionale BHF/UHF-kompetisie 27 Januarie - die somer @RP kompetisie 30 
Januarie - sluitingsdatum vir voorstelle en opsomming vir AMSAT SA Simpo- 
sium besprekingsdokumente 31 Januarie - sluitingsdatum vir nominasies vir die 
Raads en SARL-toekennings en vir mossies vir die algemene jaarvergadering 


Om die bulletin mee af te sluit, `n opsomming van ons hoof berig: 


Radio-amateurs word uitgenooi om bydraes te lewer tot 'n opname van toestelle 
in jou huis- en radiokamer wat stygings in die geraas vlak in die RF-spektrum 
kan veroorsaak. Dit is wat die SARL wil hê jy moet doen is - Kyk in en om die 
huis en lys al die toestelle wat jy beskou as toestelle wat die bron van steurings 
op die radiospektrum kan wees. Stuur die inligting na artoday@sarl.org.za voor 
31 Desember 2017. Jy kan 'n verskil maak. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om nu- 
usbrokkies van belang vir radio amateurs en kortgolf luisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today”. Daar is herleiding op 7 082 kHz laer syband, 7205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 
deur Dick, ZS6RO, is ook beskikbaar. `n Heruitsending vind op Maandae om 
18:30 Sentraal Afrika Tyd op 4 895 kHz plaas. 


Ons ontvang graag jou seinrapporte, kommentaar en voorstelle, stuur `n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Emile Venter, ZS6V, geredigeer deur uu vs see se se see oes kk eke eg 
TOE EGE 


Die Afrikaanse Nuusspan groet nou en wens jou 'n mooi week toe. Totsiens. 


/EX 


